[{"text_idx": "#000002", "text": "Mae llawer o bobl yn edrych ymlaen at y Nadolig. Gweld teulu, bwyta llawer o fwyd, chwarae gemau, rhoi anrhegion. Ond mae\u2019r adeg yma o\u2019r flwyddyn yn gallu bod yn anodd iawn i lawer hefyd, wrth iddo fwyhau\u2019r pethau sy\u2019n ein gwneud yn drist neu\u2019n flin."}, {"text_idx": "#000004", "text": "Mae teuluoedd yn teimlo dyletswydd i dreulio amser a\u0302\u2019i gilydd dros y cyfnod yma, ac yn aml gall hyn arwain at ffraeo. Efallai dy fod di wedi colli rhywun, ac mae\u2019r Nadolig yn gwneud i ti hiraethu mwy. Efallai nad oes gen ti neb i dreulio amser a\u0302 nhw. Neu efallai nad wyt ti\u2019n teimlo fel dathlu dim. Mae llawer o resymau pam nad yw pawb yn teimlo llawenydd dros gyfnod yr w\u0302yl."}, {"text_idx": "#000006", "text": "Os yw pethau\u2019n teimlo\u2019n ormod, cofia bod yna bobl gallet ti siarad a\u0302 nhw. Nid yw\u2019r llinell gymorth Meic yn cau ei ddrysau ar ddiwrnod Nadolig. Mae\u2019r cynghorwyr yma o hyd i wrando, rhoi gwybodaeth, cynnig cyngor a gweithio gyda thi i ddarganfod ffordd i ymdopi. Rydym yn agored 8yb tan hanner nos bob dydd, ar ddiwrnod Nadolig a Dydd Calan hyd yn oed. Ffonia, tecstia neu sgwrsia gyda ni ar-lein yn gyfrinachol ac am ddim. Mae Meic yn rhywun ar dy ochr di bob tro. \ud83d\udc9c"}]